
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 629 

19 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση θέσεων στο Ελληνικό Ανοικτό Πανεπιστή¬ 
μιο κατ’ εφαρμογή του π.δ. 164/2004. 1 

Ορισμός και συγκρότηση Γνωμοδοτικής Επιτροπής 
για την αξιολόγηση της πρότασης με τίτλο «Επι¬ 
μόρφωση Εκπαιδευτών Δημοσίων και Ιδιωτικών 
ΙΕΚ» που υποβλήθηκε στο πλαίσιο της Κατηγο¬ 
ρίας Πράξεων 2.3.1.Θ: «Εκπαίδευση Εκπαιδευτών 
Δημοσίων και Ιδιωτικών ΙΕΚ», της Ενέργειας 2.3.1: 
«Αναβάθμιση των Δημοσίων Ινστιτούτων Επαγ¬ 
γελματικής Κατάρτισης (ΙΕΚ)», του Μέτρου 2.3 του 
ΕΠΕΑΕΚ II, που συγχρηματοδοτείται από την Ευ¬ 
ρωπαϊκή Ένωση. 2 

Συγκρότηση Επιτροπής Αξιολόγησης για την αξι¬ 
ολόγηση σε δεύτερο βαθμό των προτάσεων 
που υποβλήθηκαν στο πλαίσιο της Πρόσκλησης 
23869/24.11.2005 η οποία εντάσσεται στο Μέτρο 
1.1 του ΕΠΕΑΕΚ ΙΙ/Ενέργεια 1.1.3/Κατηγορία Πρά¬ 
ξεων α: «Πρωτογενής και δευτερογενής πρόλη¬ 
ψη μαθησιακών προβλημάτων και προβλημάτων 
λόγου και ομιλίας στην προσχολική και την σχο¬ 


λική ηλικία για όλα τα παιδιά». 3 

Καθορισμός του Περιεχομένου Σπουδών Τμημάτων 

του Τ.Ε.Ι Λάρισας. 4 

Καθορισμός του Περιεχομένου Σπουδών Τμημάτων 
του Τ.Ε.Ι Θεσσαλονίκης. 5 


Α ΠΟΦΑΣΕΙ Σ 

Αριθμ. 42628/Β1 (1) 


Σύσταση θέσεων στο Ελληνικό Ανοικτό Πανεπιστήμιο 
κατ’ εφαρμογή του π.δ. 164/2004. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1, παρ. 2 του ν. 3320/2005 (Α' 48). 
β) Του άρθρου 11 του π.δ. 164/2004 (Α' 134). 


γ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

δ) Της υπ’ αριθμ. ΔΙΔΚ/Φ. 1/2/6139/23.3.2004 κοινής από¬ 
φασης του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 

ε) Της υπ’ αριθμ. 37930/ΔΙΟΕ1264/14.10.20Θ5 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432). 

2. Το πρακτικό της υπ’ αριθμ. 5/15.12.2004 συνεδρίασης 
του Υπηρεσιακού Συμβουλίου Διοικητικού Προσωπικού 
του Ελληνικού Ανοικτού Πανεπιστημίου. 

3. Την υπ’ αριθμ. 1136/1.11.2005 απόφαση του Γ' Τμή¬ 
ματος του Α.Σ.Ε.Π., περί υπαγωγής στις ρυθμίσεις του 
π.δ. 164/2004 συμβασιούχων του Ελληνικού Ανοικτού 
Πανεπιστημίου. 

4. Τα υπ’αριθμ.ΤΠ-3725/29.11.2005καιΤΠ-4024/23.12.2005 
έγγραφα του Ελληνικού Ανοικτού Πανεπιστημίου, καθώς 
και το γεγονός ότι, όπως βεβαιώνεται με τα έγγραφα 
αυτά, στο Πανεπιστήμιο αυτό δεν υπάρχουν κενές ορ¬ 
γανικές θέσεις με σύμβαση εργασίας ιδιωτικού δικαίου 
αορίστου χρόνου, ειδικότητας αντίστοιχης ή παρεμφε¬ 
ρούς με τις συνιστώμενες με την παρούσα απόφαση. 

5. Το γεγονός ότι από την εφαρμογή των διατάξεων 
της παρούσας απόφασης προκαλείται ετήσια δαπάνη 
ύψους 850.000 ΕΥΡΩ σε βάρος του κρατικού προϋπο¬ 
λογισμού, η οποία για το τρέχον έτος περιορίζεται στο 
ποσό των 530.000 ΕΥΡΩ. Η δαπάνη για το έτος 2006 
θα αντιμετωπισθεί από πιστώσεις του προϋπολογισμού 
του ΥΠΕΠΟ (ΕΦ 19 - 250 ΚΑΕ ομάδας 0200) ενώ οι δα¬ 
πάνες των επομένων ετών θα αντιμετωπίζονται από 
τις πιστώσεις που θα εγγράφονται προς τούτο στον 
ανωτέρω προϋπολογισμό, αποφασίζουμε: 

Συνιστούμε σαράντα δύο (42) οργανικές θέσεις προ¬ 
σωπικού με σύμβαση εργασίας ιδιωτικού δικαίου αο¬ 
ρίστου χρόνου στο Ελληνικό Ανοικτό Πανεπιστήμιο, 
προκειμένου να καλυφθούν οι διαπιστωθείσες πάγιες 
και διαρκείς ανάγκες, κατ’ εφαρμογή του π.δ. 164/2004 
Οι θέσεις κατά κατηγορία και κλάδο έχουν ως εξής: 

α) δέκα εννέα (19) θέσεις Κατηγορίας Π.Ε. Διοικητικού 
- Οικονομικού, 

β) μία (1) θέση Κατηγορίας Τ.Ε. Διοικητικού - Λογι¬ 
στικού, 

γ) μία (1) θέση Κατηγορίας Τ.Ε. Μηχανικών και 

δ) είκοσι μία (21) θέσεις Κατηγορίας Δ.Ε. Διοικητικών 
Γ ραμματέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-*- 

Αριθμ. 6667 (2) 

Ορισμός και συγκρότηση Γνωμοδοτικής Επιτροπής για 
την αξιολόγηση της πρότασης με τίτλο «Επιμόρφω¬ 
ση Εκπαιδευτών Δημοσίων και Ιδιωτικών ΙΕΚ» που 
υποβλήθηκε στο πλαίσιο της Κατηγορίας Πράξεων 
2.3.1.Θ: «Εκπαίδευση Εκπαιδευτών Δημοσίων και Ιδι¬ 
ωτικών ΙΕΚ», της Ενέργειας 2.3.1: «Αναβάθμιση των 
Δημοσίων Ινστιτούτων Επαγγελματικής Κατάρτισης 
(ΙΕΚ)», του Μέτρου 2.3 του ΕΠΕΑΕΚ II, που συγχρημα- 
τοδοτείται από την Ευρωπαϊκή Ένωση. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου Του άρθρου 90 του Κώδικα 
Νομοθεσίας για την Κυβέρνηση και τα κυβερνητικά 
όργανα» που κυρώθηκε με το άρθρο πρώτο του π.δ. 
63/2005 (ΦΕΚ Α' 98). 

2. Την απόφαση της Επιτροπής των Ευρωπαϊκών Κοινο¬ 
τήτων Ε(2005) 4788/5.12.2005 για την τροποποίηση της από¬ 
φασης αρ. Ε(2000) 3405/28.11.2000, με την οποία εγκρίνεται 
το Κοινοτικό Πλαίσιο Στήριξης για κοινοτικές διαρθρωτικές 
παρεμβάσεις στο πλαίσιο του Στόχου 1 στην Ελλάδα». 

3. Την υπ’ αριθμ. Ε(2005)5642/15.12.2005 απόφαση της 
Επιτροπής των Ευρωπαϊκών Κοινοτήτων για την τρο¬ 
ποποίηση της υπ’ αριθμ. Ε(2001) 44/16.3.2001 απόφασης, 
με την οποία εγκρίνεται το Επιχειρησιακό Πρόγραμμα 
«Εκπαίδευση και Αρχική Επαγγελματική Κατάρτιση» το 
οποίο εντάσσεται στο κοινοτικό πλαίσιο στήριξης για 
κοινοτικές διαρθρωτικές παρεμβάσεις στο πλαίσιο του 
Στόχου 1 στην Ελλάδα». 

4. Το ν. 2860/2000 (ΦΕΚ251/Α/14.11.2000) ο οποίος ανα- 
φέρεται στη «Διαχείριση, παρακολούθηση, και έλεγχο του 
V Κοινοτικού Πλαισίου Στήριξης και άλλες διατάξεις» και 
ειδικότερα το άρθρο 4 παρ. 3, καθώς και τις τροποποιή¬ 
σεις του ν. 3193/2003, άρθρο 17 (ΦΕΚ 266/20.11.2003). 

5. Την υπ’ αριθμ. 3345/14.12.2000 (ΦΕΚ 1533/Β714.12.2000) 
κοινή υπουργική απόφαση για την «Σύσταση Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος Εκπαίδευσης και Αρχικής Επαγγελματικής Κα¬ 
τάρτισης», όπως ισχύει σήμερα. 

6. Την υπ’ αριθμ. 1/29.5.2001 απόφαση της Επιτροπής 
Παρακολούθησης του ΕΠΕΑΕΚ, με την οποία εγκρίθη- 
καν τα κριτήρια επιλογής πράξεων του Μέτρου 2.5 του 
ΕΠΕΑΕΚ, όπως περιγράφονται στην Πρόσκληση. 

7. Την υπ’ αριθμ. 2140/3.2.2006 απόφαση, της 5ης Επι¬ 


τροπής Παρακολούθησης του ΕΠΕΑΕΚ II, με την οποία 
τροποποιήθηκε το Συμπλήρωμα Προγραμματισμού του 
ΕΠΕΑΕΚ (μέσω γραπτής διαδικασίας) και ισχύει σήμερα, 
και ειδικά το τμήμα που αναφέρεται στο Μέτρο 2.3 
καθώς και τους δυνητικούς Τελικούς Δικαιούχους όπως 
περιγράφονται στην παραπάνω απόφαση. 

8. Τις διατάξεις του π.δ. 121/2004 (ΦΕΚ 84/τ. Α710.3.2004) 
«Διορισμός Υπουργών και Υφυπουργών». 

9. Το υπ’ αριθμ. Φ.908/32075/Η/2.4.2004 (ΦΕΚ 109/ 
τ.Γ7ΐ9·4.2004), έγγραφο με θέμα: «Διορισμός Ειδικού 
Γραμματέα Υπηρεσιών Ενιαίου Διοικητικού Τομέα Θε¬ 
μάτων Ε.Ε. και ΚΠΣ του ΥΠΕΠΘ». 

10. Την απόφαση 35235/ΣΤ5/16.4.2004 (ΦΕΚ 583/τ.Β7 
19.4.2004) της Υπουργού Παιδείας περί μεταβίβασης 
δικαιώματος υπογραφής «με εντολή Υπουργού» στον 
Ειδικό Γραμματέα Ε.Ε. και Κ.Π.Σ., όπως συμπληρώθηκε 
και τροποποιήθηκε με την απόφαση με υπ’ αριθμ. 41773/ 
ΣΤ5/6.5.2004 (ΦΕΚ 680/τ. Β710.5.2004). 

11. Την υπ’ αριθμ. 9706/2.6.2005 απόφαση της Υπουργού 
Εθνικής Παιδείας ανάθεσης καθηκόντων προϊσταμένου 
της Ειδικής Υπηρεσίας Διαχείρισης του ΕΠΕΑΕΚ. 

12. Την υπ’ αριθμ. 17758/8.9.2005 (ΦΕΚ 1339/τ.Β723.9.2005) 
κοινή υπουργική απόφαση με την οποία ο Ενιαίος Δι¬ 
οικητικός Τομέας Ευρωπαϊκής Ένωσης και Κοινοτικού 
Πλαισίου Στήριξης μετονομάζεται σε Ενιαίο Διοικητικό 
Τομέα Διαχείρισης Προγραμμάτων Κ.Π.Σ. 

13. Την υπ’ αριθμ. 5386/16.3.2006 πρόσκληση υποβολής 
προτάσεων του ΕΠΕΑΕΚ II, στο πλαίσιο της Κατηγορίας 
Πράξεων 2.3.1.Θ: «Εκπαίδευση Εκπαιδευτών Δημοσίων και 
Ιδιωτικών ΙΕΚ», της Ενέργειας 2.3.1: «Αναβάθμιση των Δη¬ 
μοσίων Ινστιτούτων Επαγγελματικής Κατάρτισης (ΙΕΚ)», 
του Μέτρου 2.3 του ΕΠΕΑΕΚ II. 

14. Την υπ’ αριθμ. 6200/24.3.2006 (εισερχ. στην ΕΥΔ) 
πρόταση του Οργανισμού Επαγγελματικής Εκπαίδευσης 
και Κατάρτισης (ΟΕΕΚ) με τίτλο «Επιμόρφωση Εκπαι¬ 
δευτών Δημοσίων και Ιδιωτικών ΙΕΚ». 

15. Τις υπάρχουσες υπηρεσιακές ανάγκες και συγκε¬ 
κριμένα: την αποτελεσματικότερη λειτουργία της υπη¬ 
ρεσίας και την καλύτερη εξυπηρέτηση του πολίτη κα¬ 
θώς και τη λειτουργία του εν λόγω συλλογικού οργάνου 
εκτός ωραρίου εργασίας για υπαλλήλους ή μισθωτούς 
του Δημοσίου, ΝΠΔΔ και ΟΤΑ. 

16. Ότι προκαλείται δαπάνη που θα καλυφθεί από την 
Τεχνική Βοήθεια του Επιχειρησιακού Προγράμματος Εκ¬ 
παίδευσης και Αρχικής Επαγγελματικής Κατάρτισης, το 
ύψος της οποίας θα καθοριστεί με κοινή υπουργική από¬ 
φαση, σύμφωνα με τον ν. 3205/2003, αποφασίζουμε: 

Τη συγκρότηση τριμελούς Γνωμοδοτικής Επιτροπής 
αποτελούμενης από αξιολογητές για την αξιολόγηση της 
πρότασης του Οργανισμού Επαγγελματικής Εκπαίδευσης 
και Κατάρτισης (ΟΕΕΚ) με τίτλο «Επιμόρφωση Εκπαιδευ¬ 
τών Δημοσίων και Ιδιωτικών ΙΕΚ» που υποβλήθηκε στο 
πλαίσιο της Κατηγορίας Πράξεων 2.3.1.Θ: «Εκπαίδευση 
Εκπαιδευτών Δημοσίων και Ιδιωτικών ΙΕΚ», της Ενέργειας 
2.3.1: «Αναβάθμιση των Δημοσίων Ινστιτούτων Επαγγελμα¬ 
τικής Κατάρτισης (ΙΕΚ)», του Μέτρου 2.3 του ΕΠΕΑΕΚ II, η 
οποία συγχρηματοδοτείται από την Ευρωπαϊκή Ένωση. 

Ως μέλη της Γνωμοδοτικής Επιτροπής ορίζονται οι 
εξής: 

1) Ευανθία Μακρή Μπότσαρη, Αντιπρόεδρος του Π.Ι. 
ως πρόεδρος 

2) Γιώργος Παυλίδης, Πάρεδρος του Π.Ι. ως μέλος 

3) Θεόφιλος Κωστούλας, στέλεχος της ΕΥΔ ΕΠΕΑΕΚ, 
ως μέλος. 

Γραμματέας για τη διαδικασία αξιολόγησης ορίζεται η Λι- 
άτσου Γκόλφω συνεργάτης του Πανεπιστημίου Πατρών. 

Έργο της Γνωμοδοτικής Επιτροπής είναι η αξιολόγηση 
της προαναφερόμενης πρότασης που υποβλήθηκε, όσον 
αφορά το φυσικό και οικονομικό αντικείμενο, ως προς 
τα κριτήρια αξιολόγησης των ομάδων κριτηρίων Δ, Ε, 
ΣΤ, σύμφωνα με: α) τα αναφερόμενα στις ενότητες 8 και 
9 της αντίστοιχης πρόσκλησης υποβολής προτάσεων 
και β) το Τεχνικό Δελτίο Έργων/Υποέργων (ΤΔΕ/Υ) και 
τα επισυναπτόμενα στην υποβληθείσα πρότασηΈντυπα 
που ορίζονται στην πρόσκληση. 

Η πρόταση θα αξιολογηθεί από τη Γνωμοδοτική Επι¬ 
τροπή, η οποία θα συμπληρώσει σχετικά φύλλα αξι¬ 
ολόγησης (Δελτίο Κρίσης) σύμφωνα με τα κριτήρια 
και τα οριζόμενα στις ενότητες 8 και 9 της σχετικής 
πρόσκλησης υποβολής προτάσεων και μετά από ανταλ¬ 
λαγή απόψεων επί των αναφερόμενων κριτηρίων, του 
περιεχομένου του φυσικού και οικονομικού αντικειμένου 
του ΤΔΕ/Υ και των επισυναπτόμενων στην πρόταση 
εντύπων και εγγράφων. Ο αναλυτικός σχολιασμός των 
κριτηρίων είναι απαραίτητος για την αξιοπιστία της 
αξιολόγησης. Απαραίτητη επίσης είναι και η διατύπωση 
γνώμης σχετικά με το ύψος του προϋπολογισμού για 
την ορθολογική εκτέλεση της πράξης. 

Τα φύλλα αξιολόγησης (Δελτία Κρίσης) με την αξιολό¬ 
γηση και το σχολιασμό για τα επιμέρους κριτήρια της 
πρότασης παραλαμβάνονται από την ΕΥΔ/ΕΠΕΑΕΚ. Στη 
συνέχεια, η συνολική τελική διαδικασία αξιολόγησης η 
οποία σύμφωνα με τα οριζόμενα στην ενότητα 9 της 
σχετικής πρόσκλησης πραγματοποιείται με την «Άμεση 
Αξιολόγηση», θα ολοκληρωθεί από την ΕΥΔ/ΕΠΕΑΕΚ με 
την σύνταξη των τυποποιημένων από την ΕΥΔ/ΕΠΕΑΕΚ 
Εντύπων Αξιολόγησης Α-1, Α-2, Α-3 και του Πίνακα συ¬ 
γκεντρωτικών αποτελεσμάτων αξιολόγησης. 

Η απασχόληση των ανωτέρω θα διαρκέσει έως 40 
εργάσιμες ημέρες από την υπογραφή της παρούσας 
Απόφασης, επιπλέον των υποχρεωτικών τους καθηκό¬ 
ντων και πέραν του ωραρίου τους. 

Η ολοκλήρωση των εργασιών θα πιστοποιείται κα¬ 
τόπιν έγγραφης βεβαίωσης περαίωσης εργασιών του 
Ειδικού Γραμματέα Διαχείρισης Προγραμμάτων Κ.Π.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 7409 

(3) 

Συγκρότηση Επιτροπής Αξιολόγησης για την αξιολόγη¬ 
ση σε δεύτερο βαθμό των προτάσεων που υποβλή¬ 
θηκαν στο πλαίσιο της Πρόσκλησης 23869/24.11.2005 
η οποία εντάσσεται στο Μέτρο 1.1 του ΕΠΕΑΕΚ 11/ 
Ενέργεια 1.1.3/Κατηγορία Πράξεων α: «Πρωτογενής 
και δευτερογενής πρόληψη μαθησιακών προβλημά¬ 
των και προβλημάτων λόγου και ομιλίας στην προ- 
σχολική και την σχολική ηλικία για όλα τα παιδιά». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα» που 


κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Τον υπ’ αριθμ. 2082/1993 κανονισμό του Συμβουλίου 
των Ευρωπαϊκών Κοινοτήτων. 

3. Την υπ’ αριθμ. Ε(2005)5642/15.12.2005 απόφαση της 
Επιτροπής των Ε.Κ., σχετικά με την έγκριση του Επι¬ 
χειρησιακού Προγράμματος Εκπαίδευσης και Αρχικής 
Επαγγελματικής Κατάρτισης το οποίο εντάσσεται στο 
κοινοτικό πλαίσιο στήριξης για κοινοτικές διαρθρωτικές 
παρεμβάσεις του στόχου 1 στην Ελλάδα. 

4. Την υπ’ αριθμ. Ε(2005) 4788/5.12.2005 απόφαση της 
Επιτροπής των Ευρωπαϊκών Κοινοτήτων για την τροπο¬ 
ποίηση της υπ’ αριθμ. Ε(2000)3405/28.11.2000 απόφασης, 
με την οποία εγκρίνεται το Κοινοτικό Πλαίσιο Στήριξης 
για τις κοινοτικές διαρθρωτικές παρεμβάσεις στο πλαί¬ 
σιο του στόχου 1 στην Ελλάδα. 

5. Το ν. 2860/2000 (ΦΕΚ251/Α/14.11.2000) «Διαχείριση, 
παρακολούθηση, και έλεγχος του Κοινοτικού Πλαισίου 
Στήριξης και άλλες διατάξεις». 

6. Την κοινή υπουργική απόφαση (ΦΕΚ 1553/Β'/14.12.2000) 
για τη «Σύσταση Ειδικής Υπηρεσίας Διαχείρισης του Επι¬ 
χειρησιακού Προγράμματος Εκπαίδευσης και Αρχικής 
Επαγγελματικής Κατάρτισης». 

7. Την υπ’ αριθμ. 17758/8.9.2005 κοινή υπουργική από¬ 
φαση με την οποία ο Ενιαίος Διοικητικός Τομέας Ευ¬ 
ρωπαϊκής Ένωσης και Κοινοτικού Πλαισίου Στήριξης 
μετονομάζεται σε Ενιαίο Διοικητικό Τομέα Διαχείρισης 
Προγραμμάτων ΚΠΣ. 

8. Το Συμπλήρωμα Προγραμματισμού όπως εγκρίθηκε 
με την υπ’ αριθμ. 2/18.6.2002 απόφαση της Επιτροπής Πα¬ 
ρακολούθησης του Επιχειρησιακού Προγράμματος Εκ¬ 
παίδευσης και Αρχικής Επαγγελματικής Κατάρτισης και 
τροποποιήθηκε με τις 6747/17.6.2003 και 2280/15.2.2005 
αποφάσεις καθώς και την 2280/15.2.2006 απόφαση με τη 
γραπτή διαδικασία και ειδικότερα το τμήμα που ανα- 
φέρεται στο Μέτρο που εντάσσεται η πράξη για την 
οποία γίνεται η πρόσκληση καθώς και τους δυνητικούς 
Τελικούς Δικαιούχους και τα κριτήρια επιλογής πράξε¬ 
ων, όπως περιγράφονται στην παραπάνω απόφαση. 

9. Την υπ’ αριθμ. 23869/24.11.2005 πρόσκληση του 
ΥΠΕΠΘ για την υποβολή προτάσεων στα πλαίσια της 
Ενέργειας 1.1.3. κατηγορία πράξεων Α: «Πρωτογενής και 
δευτερογενής πρόληψη μαθησιακών προβλημάτων και 
προβλημάτων λόγου και ομιλίας στην προσχολική και 
την σχολική ηλικία για όλα τα παιδιά» και ειδικότερα 
τις παραγράφους 8 και 9 που αναφέρονται στις διαδι¬ 
κασίες αξιολόγησης και την 768/17.1.2006 απόφαση για 
παράταση της προθεσμίας υποβολής προτάσεων της 
προαναφερόμενης πρόσκλησης. 

10. Την υπ’ αριθμ. 3429/21.2.2006 απόφαση του Ειδικού 
Γραμματέα Διαχείρισης Προγραμμάτων ΚΠΣ για την 
έγκριση του έργου αξιολόγησης και ανάθεση σε κριτές 
της αξιολόγησης των προτάσεων που υποβλήθηκαν στο 
πλαίσιο της 23869/24.11.2005 πρόσκλησης της κατηγο¬ 
ρίας πράξεων 1.1.3.α. «Πρωτογενής και δευτερογενής 
πρόληψη μαθησιακών προβλημάτων και προβλημάτων 
λόγου και ομιλίας στην προσχολική και την σχολική 
ηλικία για όλα τα παιδιά» που αφορά στην κατασκευή ή 
και τη στάθμιση εργαλείων (κριτηρίων) για την έγκαιρη 
και συστηματική ανίχνευση, αξιολόγηση και υποστήριξη 
των μαθητών με μαθησιακά προβλήματα και προβλήμα¬ 
τα λόγου και ομιλίας σε τρεις κατηγορίες εργαλείων 

(ψυχομετρικά, διερευνητικά-ανιχνευτικά και κριτήρια 
σχολικής επίδοσης). 

11. Την υπ’ αριθμ. 6558/29.3.2006 βεβαίωση περαίωσης 
εργασιών του Ειδικού Γραμματέα Διαχείρισης Προγραμ¬ 
μάτων ΚΠΣ καθώς και τα κριτήρια επιλογής πράξεων, 
όπως περιγράφονται στην 23869/24.11.2006 πρόσκληση 
εκδήλωσης ενδιαφέροντος. 

12. Την υπ’ αριθμ. Φ908/32075/Η/2.4.2004 απόφαση 
διορισμού του Ειδικού Γ ραμματέα Ενιαίου Διοικητικού 
Τομέα Διαχείρισης προγραμμάτων Κοινοτικού Πλαισίου 
Στήριξης του ΥΠΕΠΘ. 

13. Την υπ’ αριθμ. 17758/8.9.2005 (ΦΕΚ 1339/τ.Β723.9.2005) 
με την οποία ο Ενιαίος Διοικητικός Τομέας Θεμάτων 
Ευρωπαϊκής Ένωσης και Κοινοτικού Πλαισίου Στήριξης 
μετονομάζεται σε Ενιαίο Διοικητικό Τομέα Προγραμμά¬ 
των Διαχείρισης Προγραμμάτων ΚΠΣ. 

14. Τις υπάρχουσες υπηρεσιακές ανάγκες και συγκε¬ 
κριμένα: την αποτελεσματικότερη λειτουργία της υπη¬ 
ρεσίας και την καλύτερη εξυπηρέτηση του πολίτη, κα¬ 
θώς και τη λειτουργία του εν λόγω συλλογικού οργάνου 
εκτός ωραρίου εργασίας για υπαλλήλους ή μισθωτούς 
του δημοσίου, ΝΠΔΔ και ΟΤΑ. 

15. Το γεγονός ότι προκαλείται δαπάνη η οποία θα 
καλυφθεί από την Τεχνική Βοήθεια του Επιχειρησιακού 
Προγράμματος «Εκπαίδευση και Αρχική Επαγγελματική 
Κατάρτιση» το ύψος της οποίας θα καθοριστεί με έκ¬ 
δοση σχετικής κοινής Υπουργικής απόφασης σύμφωνα 
με το ν. 3205/2003, αποφασίζουμε τη συγκρότηση Επι¬ 
τροπής Αξιολόγησης για την αξιολόγηση σε δεύτερο 
βαθμό των προτάσεων που υποβλήθηκαν στο πλαίσιο 
της πρόσκλησης 23869/24.11.2005 η οποία εντάσσεται 
στο Μέτρο 1.1 του ΕΠΕΑΕΚ ΙΙ/Ενέργεια 1.1.3/ Κατηγορία 
Πράξεων α: «Πρωτογενής και δευτερογενής πρόληψη 
μαθησιακών προβλημάτων και προβλημάτων λόγου και 
ομιλίας στην προσχολική και την σχολική ηλικία για όλα 
τα παιδιά» και αφορά στην κατασκευή ή και η στάθμιση 
εργαλείων (κριτηρίων) για την έγκαιρη και συστηματική 
ανίχνευση, αξιολόγηση και υποστήριξη των μαθητών 
με μαθησιακά προβλήματα και προβλήματα λόγου και 
ομιλίας σε τρεις κατηγορίες εργαλείων (ψυχομετρικά, 
διερευνητικά-ανιχνευτικά και κριτήρια σχολικής επίδο¬ 
σης). Μέλη της Επιτροπής Αξιολόγησης ορίζονται οι 
ακόλουθοι: 

1. Αναστάσιος Σταλίκας, αναπληρωτής καθηγητής Πα- 
ντείου Πανεπιστημίου. 

2. Τιμόθεος Παπαδόπουλος, επίκουρος καθηγητής 
Πανεπιστημίου Κύπρου. 

3. Ευστάθιος Τριανταφύλλου, Πρόεδρος Ινστιτούτου 
Κοινωνικής Προστασίας και Αλληλεγγύης, ως Πρόε¬ 
δρος. 

4. Δημήτριος Γεώργας, ομότιμος καθηγητής Κοινωνι¬ 
κής Ψυχολογίας του Εθνικού και Καποδιστριακού Πα¬ 
νεπιστημίου Αθηνών. 

5. Παναγιώτης Σωτηρόπουλος, Διευθυντής Δ/νσης Ει¬ 
δικής Αγωγής ΥΠΕΠΘ. 

Έργο της Επιτροπής είναι η αξιολόγηση του συνόλου 
των προτάσεων οι οποίες αξιολογήθηκαν σε πρώτο 
επίπεδο από ανεξάρτητους αξιολογητές/κριτές, λαμ- 
βάνοντας υπόψη τη βαθμολόγηση των ανεξάρτητων 
κριτών και τα πρόσθετα κριτήρια ιεράρχησης που ορί¬ 
ζονται από την πρόσκληση. Επίσης έργο της επιτροπής 
αποτελεί και η εκτίμηση του συνολικού προϋπολογισμού 


στις πράξεις και η ενδεχόμενη τροποποίησή του στο 
βαθμό που κρίνεται αναγκαίο. 

Η γραμματειακή υποστήριξη θα γίνει από τις: 

1. Χαρίκλεια Καραπανάγου, υπάλληλος ΥΠΟΙΟ 

2. Χριστίνα Σίλλερ,-Κάλλια, (υπάλληλος του Παν/μίου 
Αθηνών) 

Η διάρκεια των εργασιών ορίζεται σε δύο μήνες με 
ημερομηνία έναρξης την υπογραφή της παρούσας. 

Οι ημερομηνίες αξιολόγησης θα οριστούν από την 
ΕΥΔ ΕΠΕΑΕΚ. 

Η απασχόληση των ως άνω οριζόμενων θα είναι επι¬ 
πλέον του ωραρίου εργασίας τους. 

Οι αμοιβές για τη διεξαγωγή της αξιολόγησης των 
προτάσεων θα οριστούν λεπτομερώς σε ξεχωριστή 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 43255/Ε5 (4) 

Καθορισμός του Περιεχομένου Σπουδών Τμημάτων 
του Τ.Ε.Ι Λάρισας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ. 1 του ν. 2916/2001 (Α' 114) «Διάρθρωση 
της ανώτατης εκπαίδευσης και ρύθμιση των θεμάτων 
του τεχνολογικού τομέα αυτής». 

β. Του άρθρ. 25 παρ. 1 του ν. 1404/1983 (Α' 173) και 
του άρθρ. 5 παρ. 12 του ν. 2916/2001 (Α'114), σε συνδυ¬ 
ασμό με τις διατάξεις του άρθρου 1 του ν. 3404/2005 
(Α' 260) «Ρύθμιση θεμάτων του Πανεπιστημιακού και 
Τεχνολογικού Τομέα της Ανώτατης Εκπαίδευσης και 
λοιπές διατάξεις». 

γ. Του άρθρ. 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98/Α'). 

2. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού. 

3. Την υπ’ αριθμ. 37876/ΣΤ5/26.4.2004 (Β' 608) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Τις εισηγήσεις των Συμβουλίων για τον καθορισμό 
του περιεχομένου σπουδών των παρακάτω Τμημάτων: 

α. Διοίκησης Επιχειρήσεων (αριθμ. πρακτ. 430/ 

3.11.2005) . 

β. Διοίκησης και Διαχείρισης Έργων (αριθμ. πρακτ. 
57/26.10.2005). 

γ. Τουριστικών Επιχειρήσεων (αριθμ. πρακτ. 116/ 

26.10.2005) . 

δ. Ηλεκτρολογίας (αριθμ. πρακτ. 428/7.11.2005). 

ε. Πολιτικών Έργων Υποδομής (αριθμ. πρακτ. 356/ 

8.11.2005) . 

στ. Τεχνολογίας Πληροφορικής και Τηλεπικοινωνιών 
(αριθμ. πρακτ. 100/9.11.2005). 

5. Τη γνωμοδότηση του Συμβουλίου Ανώτατης Τε¬ 
χνολογικής Εκπαίδευσης κατά τη δεύτερη (20.12.2005) 
συνεδρίασή του, καθορίζουμε: 

Το Περιεχόμενο Σπουδών των παρακάτω τμημάτων 
του Τ.Ε.Ι Λάρισας ως εξής: 

1. Τμήμα Διοίκησης Επιχειρήσεων 

Το περιεχόμενο σπουδών του Τμήματος καλύπτει το 
γνωστικό αντικείμενο της Διοικητικής Επιστήμης με 
εξειδίκευση εφαρμογής στις επιχειρήσεις γενικά τόσο 
στον ιδιωτικό όσο και στον δημόσιο τομέα. 

Αποστολή του Τμήματος είναι η εκπαίδευση και 
προαγωγή της τεχνολογίας στο ευρύτερο γνωστικό 
αντικείμενο της Διοικητικής Επιστήμης δίδοντας στους 
σπουδαστές την απαραίτητη σύγχρονη επιστημονική 
γνώση για την επιτυχή τους σταδιοδρομία. 

Με την ολοκλήρωση των σπουδών του ο απόφοιτος 
του Τμήματος διαθέτει τις απαραίτητες επιστημονι¬ 
κές και τεχνολογικές γνώσεις και δεξιότητες, ώστε να 
μπορεί να δραστηριοποιηθεί επαγγελματικά σε όλους 
τους τομείς του γνωστικού αντικειμένου του Τμήμα¬ 
τος, είτε ως στέλεχος επιχειρήσεων, οργανισμών και 
υπηρεσιών του ιδιωτικού και δημόσιου τομέα, είτε ως 
αυτοαπασχολούμενος. 

Σε όλα τα εξάμηνα σπουδών εκτός του τελευταίου 
οι σπουδές περιλαμβάνουν θεωρητική διδασκαλία, ερ¬ 
γαστηριακές και φροντιστηριακές ασκήσεις καθώς και 
ασκήσεις πράξης και εφαρμογές σε πραγματικές ή εικο¬ 
νικές καταστάσεις, εκπόνηση μελετών και εκπαιδευτικές 
επισκέψεις σε χώρους παραγωγής αγαθών και παροχής 
υπηρεσιών, εταιρίες μελετών και ιδρύματα έρευνας.Έμ- 
φαση δίνεται στις περιπτωσιολογικές μελέτες και στη 
συλλογική εργασία. Στο προτελευταίο εξάμηνο σπου¬ 
δών διεξάγεται σεμινάριο τελειόφοιτων. 

Στα πρώτα εξάμηνα σπουδών περιλαμβάνονται με¬ 
ταξύ άλλων μαθήματα γενικής υποδομής θετικών και 
θεωρητικών επιστημών, καθώς και διάφορα εισαγωγικά 
μαθήματα. 

Ακολουθούν μαθήματα ειδικής υποδομής-κορμού τα 
οποία αποτελούν την βάση της Διοικητικής Επιστήμης, 
όπως αυτή εφαρμόζεται στις επιχειρήσεις γενικά. 

Στα προχωρημένα εξάμηνα διδάσκονται τα μαθήματα 
ειδικότητας που συνιστούν τη φύση και τον προορισμό 
του Τ μήματος. 

Το τελευταίο εξάμηνο σπουδών περιλαμβάνει κυρίως 
την Πρακτική Ασκηση του σπουδαστή στο επάγγελμα 
και την εκπόνηση της Πτυχιακής Εργασίας που εξασφα¬ 
λίζει την εμβάθυνση του τελειόφοιτου του Τμήματος σε 
ένα θέμα εφαρμοσμένης έρευνας που έχει άμεση σχέση 
με την ειδικότητα των σπουδών. 

2. Τμήμα Διοίκησης και Διαχείρισης Έργων 

Τ ο περιεχόμενο σπουδών του Τ μήματος καλύπτει το 
επιστημονικό αντικείμενο της Διοίκησης και Διαχείρι¬ 
σης Έργων και Λειτουργιών από πλευράς επίτευξης 
στόχων, προγραμματισμού χρόνου και πόρων, διαχεί¬ 
ρισης κόστους, διαχείρισης ανθρώπινων, υλικών και πε¬ 
ριβαλλοντολογιών πόρων, με έμφαση στην εφαρμογή 
επιστημονικών και αναλυτικών μεθοδολογιών με την 
αξιοποίηση της τεχνολογίας της πληροφορικής. 

Αποστολή του Τμήματος είναι η προώθηση της γνώ¬ 
σης και της πρακτικής ενός σχετικά νέου εφαρμοσμένου 
επιστημονικού πεδίου, και η παραγωγή πτυχιούχων με 


γνώσεις και ικανότητες στην εφαρμογή επιστημονικών 
μεθόδων, εργαλείων και μεθοδολογιών στην διοίκηση 
έργων. 

Με την ολοκλήρωση των σπουδών τους οι απόφοι¬ 
τοι του Τμήματος διαθέτουν δε όλες τις απαραίτητες 
επιστημονικές και τεχνολογικές γνώσεις και ικανότη¬ 
τες ώστε να απασχολούνται ως υπεύθυνοι διαχείρισης, 
προγραμματισμού, παρακολούθησης και ελέγχου έργων 
είτε στον ιδιωτικό και στον δημόσιο τομέα. 

Σε όλα τα εξάμηνα πλην του τελευταίου οι σπουδές 
περιλαμβάνουν θεωρητική διδασκαλία, εργαστηριακές 
και φροντιστηριακές ασκήσεις καθώς και ασκήσεις 
πράξης και εφαρμογές σε πραγματικές ή εικονικές κα¬ 
ταστάσεις, εκπόνηση μελετών, συμμετοχικά σεμινάρια. 
Ιδιαίτερη έμφαση δίνεται στην αξιοποίηση της τεχνο¬ 
λογίας της πληροφορικής τόσο ως εργαλείου διοίκησης 
όσο και ως μηχανισμού διδακτικής υποστήριξης (όπως 
προσομοιώσεις). Επίσης μεγάλη βαρύτητα δίνεται στην 
συμμετοχική εργασία και μελέτη περιπτώσεων. 

Ο βασικός πυρήνας των μαθημάτων του Τμήματος 
αποτελείται από ειδικά μαθήματα που εξειδικεύουν τις 
διάφορες πτυχές της διαχείρισης έργων, τόσο σε ότι 
αφορά τις διαδικασίες προγραμματισμού και ελέγχου 
(όπως χρονικός προγραμματισμός, χρηματοοικονομική 
διαχείριση, διαχείριση ανθρώπινων πόρων) αλλά επίσης 
και σε ότι αφορά τις σύγχρονες εξελίξεις και πολύπλευ¬ 
ρες εφαρμογές στη διαχείριση έργων. 

Σημαντικό στοιχείο του προγράμματος αποτελεί η 
εκτεταμένη χρήση και εφαρμογή μεθοδολογιών με τη 
βοήθεια εξειδικευμένου λογισμικού έτσι ώστε να επιτυγ¬ 
χάνεται η προσομοίωση πραγματικού περιβάλλοντος. 

Για την επίτευξη του παραπάνω στόχου είναι απα¬ 
ραίτητη η δημιουργία βασικής υποδομής γνώσεων που 
περιλαμβάνουν βασικά στοιχεία οικονομίας και διοίκη¬ 
σης επιχειρήσεων, εφαρμογών λογιστικής διαχείρισης, 
και ισχυρής υποδομής στην εφαρμογή αναλυτικών με¬ 
θοδολογιών και πληροφορικής καθώς και αντίστοιχης 
διεθνούς ορολογίας. 

Το τελευταίο εξάμηνο σπουδών περιλαμβάνει κυρίως 
την Πρακτική Ασκηση του σπουδαστή στο επάγγελμα 
και την εκπόνηση της Πτυχιακής Εργασίας που εξασφα¬ 
λίζει την εμβάθυνση του τελειόφοιτου του Τμήματος σε 
ένα θέμα εφαρμοσμένης έρευνας που έχει άμεση σχέση 
με την ειδικότητα των σπουδών. 

3. Τμήμα Τουριστικών Επιχειρήσεων 

Το γνωστικό αντικείμενο του Τμήματος καλύπτει τις 
απαραίτητες θεωρητικές και πρακτικές γνώσεις που 
απαιτούνται για τη σύγχρονη επιχειρηματική εφαρμο¬ 
γή στον τουριστικό τομέα, στις σύγχρονες εφαρμογές 
και νέες αντιλήψεις που κυριαρχούν στον Διεθνή και 
Ευρωπαϊκό χώρο. 

Το Τμήμα έχει ως αποστολή να προάγει την ανάπτυξη 
και τη μετάδοση των γνώσεων στην τεχνολογία και 
στην επιστήμη με τη διδασκαλία και την εφαρμοσμένη 
έρευνα και να παρέχει στους σπουδαστές τα απαραίτη¬ 
τα εφόδια που εξασφαλίζουν την άρτια κατάρτισή τους 
για την επιστημονική και επαγγελματική τους σταδιο¬ 
δρομία και εξέλιξη. 

Ο πτυχιούχος του Τμήματος έχει τις απαραίτητες 
εξειδικευμένες επιστημονικές και τεχνικές γνώσεις ώστε 
να απασχολείται επαγγελματικά είτε αυτοδύναμα είτε 
σε συνεργασία με άλλους επιστήμονες σε κρατικούς 
και ιδιωτικούς φορείς εργασίας αλλά και ως αυτοαπα- 

σχολούμενος με τη μελέτη, έρευνα και εφαρμογή της 
σύγχρονης τεχνολογίας στην τουριστική οικονομία και 
ειδικότερα στην παραγωγή και διάθεση τουριστικών 
αγαθών, και υπηρεσιών καθώς επίσης με την άσκηση 
διοίκησης στις διάφορες τουριστικές μονάδες και τα¬ 
ξιδιωτικά γραφεία. 

Το πρόγραμμα σπουδών περιλαμβάνει μαθήματα: 

- Γενικής υποδομής όπως Μικροοικονομική, Οικονομικά 
Μαθηματικά. 

- Ειδικής υποδομής όπως Αρχές Τουρισμού, Τουρι¬ 
στικό Μάρκετινγκ. 

- Ειδικότητας όπως Λειτουργία Υποδοχής Μαζική Πα¬ 
ραγωγή Εδεσμάτων. 

- Οικονομίας, νομοθεσίας και ανθρωπιστικών σπουδών 
(Δ.Ο.Ν.Α) όπως Οικονομικοτεχνικές μελέτες, Δεοντολο¬ 
γία Επαγγέλματος. 

Το τελευταίο εξάμηνο σπουδών περιλαμβάνει κυρίως 
την Πρακτική Άσκηση του σπουδαστή στο επάγγελμα 
και την εκπόνηση της Πτυχιακής Εργασίας που εξασφα¬ 
λίζει την εμβάθυνση του τελειόφοιτου του Τμήματος σε 
ένα θέμα εφαρμοσμένης έρευνας που έχει άμεση σχέση 
με την ειδικότητα των σπουδών. 

4. Τμήμα Ηλεκτρολογίας 

Το περιεχόμενο σπουδών του Τμήματος καλύπτει τα 
γνωστικά αντικείμενα της εφαρμογής της Επιστήμης 
και Τεχνολογίας της Ηλεκτρολογίας, με έμφαση στα 
ηλεκτρικά ενεργειακά συστήματα και εγκαταστάσεις, 
τους αυτοματισμούς, τα ηλεκτρονικά και πληροφοριακά 
συστήματα και τα συστήματα επικοινωνιών. 

Το Τμήμα έχει ως αποστολή την κατάρτιση σπουδα¬ 
στών μέσα από τη μετάδοση του κατάλληλου τεχνο¬ 
λογικού υπόβαθρου και απόκτηση εμπειρίας πάνω στις 
εφαρμογές της ειδικότητας. 

Οι πτυχιούχοι του Τμήματος έχουν τις απαραίτητες 
επιστημονικές και τεχνολογικές γνώσεις και ικανότητες, 
ώστε να δραστηριοποιούνται σε όλους τους τομείς του 
γνωστικού αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστηριακές 
και φροντιστηριακές ασκήσεις, σεμινάρια και εκπόνηση 
μελετών, καθώς και εκπαιδευτικές επισκέψεις σε χώ¬ 
ρους παραγωγής και εφαρμογής. Έμφαση δίνεται στις 
μελέτες περιπτώσεων, στη συμμετοχική εργασία και 
στην ανάπτυξη των προσωπικών ικανοτήτων και κλί¬ 
σεων του σπουδαστή, περιλαμβανομένης της ανάπτυ¬ 
ξης πρωτοβουλιών και της ικανότητας αντιμετώπισης 
προβλημάτων εφαρμογής, ολοκλήρωσης υπαρχουσών 
τεχνολογιών και σχεδίασης και ανάπτυξης προϊόντων, 
συστημάτων και υπηρεσιών, την εφαρμογή προτύπων 
και κανονισμών, τη σύνταξη οικονομοτεχνικών μελετών 
και τη διαχείριση τεχνικών έργων. 

Το πρόγραμμα σπουδών περιλαμβάνει: 

- Μαθήματα γενικής υποδομής (Μαθηματικά, Φυσική, 
Ηλεκτροτεχνία, Χρήση και Προγραμματισμός Η/Υ) κατά 
τα πρώτα εξάμηνα σπουδών. 

- Μαθήματα ειδικής υποδομής-κορμού (Ηλεκτρονικά, 
Ψηφιακά, Ηλεκτρικές Μηχανές) τα αμέσως επόμενα 
εξάμηνα. 

- Μαθήματα ειδικότητας (Π.Μ.Δ.Η.Ε, Ηλεκτρική Κίνηση, 
Τ.Υ.Τ, Ηλεκτρικές Εγκαταστάσεις, Ηλεκτρονικά Ισχύος, 
Ψηφιακή Σχεδίαση, Μικροϋπολογιστές, Σ.Α.Ε, Τηλεπικοι¬ 
νωνίες, Δίκτυα Η/Υ, ΟΑϋ/ΟΑΕ, Βιομηχανική πληροφορι¬ 
κή), τα οποία καλύπτουν τα ειδικότερα γνωστικά πεδία 


του κλάδου στα προχωρημένα εξάμηνα σπουδών, και 
σε κατευθύνσεις εξειδίκευσης. 

- Ειδικά μαθήματα σχετικά με τον ποιοτικό έλεγχο, τη 
διασφάλιση ποιότητας, τη σύνταξη οικονομοτεχνικών 
μελετών, την ασφάλεια στην εργασία και τη διαχείριση 
τεχνικών έργων. 

- Προαιρετικά μαθήματα γενικής ή εξειδικευμένης 
μόρφωσης καθ’ όλη τη διάρκεια των σπουδών. 

- Ειδική ορολογία Ξένης Γλώσσας. 

Το πρόγραμμα σπουδών περιλαμβάνει επίσης την 
εκπόνηση Πτυχιακής Εργασίας κατά τη διάρκεια των 
τελευταίων εξαμήνων και Πρακτική Ασκηση στο επάγ¬ 
γελμα κατά το τελευταίο εξάμηνο, που εξασφαλίζουν 
την εμβάθυνση σε θέματα τεχνολογικής εφαρμογής, 
εφαρμοσμένης έρευνας και ανάπτυξης, ολοκλήρωσης 
τεχνολογιών και γενικότερα σε αντικείμενα που έχουν 
άμεση σχέση με την ειδικότητα των σπουδών. 

5. Τμήμα Πολιτικών Έργων Υποδομής 

Το περιεχόμενο σπουδών το Τμήματος καλύπτει το 
γνωστικό αντικείμενο της εφαρμογής των τεχνικών επι¬ 
στημών στη μελέτη, επίβλεψη και κατασκευή τεχνικών 
έργων υποδομής. 

Το Τμήμα έχει ως αποστολή την κατάρτιση σπουδα¬ 
στών μέσα από τη μετάδοση του κατάλληλου τεχνο¬ 
λογικού υπόβαθρου και απόκτηση εμπειρίας πάνω στις 
εφαρμογές της ειδικότητας. 

Με την ολοκλήρωση των σπουδών τους, οι πτυχιούχοι 
του Τμήματος αποκτούν τις απαραίτητες εξειδικευμένες 
επιστημονικές, τεχνολογικές, τεχνικές γνώσεις και ικα¬ 
νότητες, ώστε να δραστηριοποιούνται επαγγελματικά 
και να ασχολούνται αυτοδύναμα είτε σε συνεργασία 
με άλλους επιστήμονες, στον ιδιωτικό και δημόσιο το¬ 
μέα. 

Το πρόγραμμα σπουδών περιλαμβάνει: 

- Μαθήματα γενικής υποδομής όπως: Μαθηματικά-Ι, 
Τεχνική Φυσική-Ι, Χημική Τεχνολογία, Τεχνικό Σχέδιο, Τε¬ 
χνική Γεωλογία, Παραστατική Γεωμετρία, Μαθηματικά-ΙΙ, 
Τεχνική Φυσική-ΙΙ, Τεχνολογία Υλικών, Προγραμματισμός 
Η/Υ-Ι, Εφαρμοσμένα Μαθηματικά. 

- Μαθήματα ειδικής υποδομής όπως: Στατική, Τοπο¬ 
γραφία, Υδραυλική-Ι, Προγραμματισμός Η/Υ-ΙΙ, Ειδικά 
θέματα, Τοπογραφίας, Αντοχή Υλικών, Τεχνική Δυναμική, 
ΑσφαλτικάΈργα, Υδραυλική-ΙΙ, Οδοποιία-Ι, Εδαφομηχα- 
νική-Ι, Οπλισμένο Σκυρόδεμα, Υπολογισμοί Κατασκευών, 
Σχεδιασμός Λιμένων ή Δομικές Μηχανές. 

- Μαθήματα ειδικότητας όπως: Ξένη Γλώσσα-Ορολο- 
γία, Οδοποιία-ΙΙ, Αρδεύσεις-Στραγγίσεις, Σχεδιασμός 
Αερολιμένων ή Εδαφομηχανική-ΙΙ (Θεμελιώσεις Τεχνικών 
Έργων), Υδρολογία, Βραχομηχανική και Στοιχεία Ση¬ 
ράγγων, Έργα Αποχετεύσεων - Επεξεργασία Λυμάτων, 
Υδροδυναμικά και Αντιπλημμυρικά Έργα, Εφαρμογές 
Σκυροδέματος σε Τ.Έργα ή Κυκλοφοριακή Τεχνική - 
Σιδηρόδρομοι, Τεχνικά Έργα Οδοποιίας, Υδρεύσεις. 

- Μαθήματα διοίκησης οικονομίας και νομοθεσίας 
όπως: Τεχνική Νομοθεσία, Οικονομική Διαχείριση Έρ¬ 
γων, Διοίκηση Εργοταξίου, Περιβαλλοντικός Σχεδιασμός 
Έργων. 

Στα μαθήματα που αναφέρθηκαν η διδασκαλία γίνεται 
σε διάφορες μορφές που περιλαμβάνουν: θεωρητική 
διδασκαλία, εργαστηριακές ασκήσεις, φροντιστήρια, 
σεμινάρια, επισκέψεις σε χώρους παραγωγής και κα¬ 
τασκευής έργων και εκπόνηση ατομικών εργασιών. 

Στο τελευταίο εξάμηνο σπουδών γίνεται η Πρακτική 
Άσκηση των σπουδαστών εξάμηνης διάρκειας και πα¬ 
ράλληλα η εκπόνηση Πτυχιακής Εργασίας. 

Η Πτυχιακή Εργασία είναι η πληρέστερη εργασία που 
παρουσιάζουν οι σπουδαστές κατά τη διάρκεια των 
σπουδών τους. Το περιεχόμενο και η μορφή της πρέπει 
να είναι επαγγελματικού επιπέδου και παρουσιάζεται 
σε επιτροπή εκπαιδευτικών. 

6. Τμήμα Τεχνολογίας Πληροφορικής και Τηλεπικοι¬ 
νωνιών. 

Το περιεχόμενο σπουδών του Τμήματος καλύπτει το 
γνωστικό αντικείμενο της Επιστήμης και των Εφαρμο¬ 
γών της Πληροφορικής, της Οργάνωσης, Σχεδιασμού 
και Διαχείρισης Δικτύων Πληροφορικών Συστημάτων 
και των Τηλεπικοινωνιών. 

Το Τμήμα έχει ως αποστολή την κατάρτιση σπουδα¬ 
στών μέσα από τη μετάδοση του κατάλληλου τεχνο¬ 
λογικού υπόβαθρου και απόκτηση εμπειρίας πάνω στις 
εφαρμογές της ειδικότητας. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες, σύμφωνα με 
διεθνή πρότυπα, θεωρητικές και τεχνολογικές γνώσεις 
ώστε να μπορούν να απασχοληθούν σε όλους τους 
τομείς του γνωστικού αντικειμένου. 

Σε όλα τα εξάμηνα πλην του τελευταίου οι σπουδές 
περιλαμβάνουν θεωρητική διδασκαλία, εργαστηριακές 
ασκήσεις και ασκήσεις πράξης καθώς και εκπόνηση 
εργασιών. 

Για τη σωστή επιστημονική εκπαίδευση των σπουδα¬ 
στών το πρόγραμμα των μαθημάτων έχει οργανωθεί σε 
τέσσερις βασικούς κύκλους, συγκεκριμένα: 

Ο πρώτος κύκλος μαθημάτων χαρακτηρίζεται ως κύ¬ 
κλος μαθημάτων γενικής υποδομής και στοχεύει στη 
δημιουργία του απαιτούμενου θεωρητικού υπόβαθρου 
του σπουδαστή ώστε να είναι σε θέση να εμπεδώσει και 
να κατανοήσει σε βάθος τα μαθήματα ειδικής υποδομής, 
καθώς και τα μαθήματα ειδικότητας που θα ακολου¬ 
θήσουν. Τα μαθήματα αυτά είναι κυρίως φυσικομαθη¬ 
ματικής φύσης. 

Ο δεύτερος κύκλος μαθημάτων χαρακτηρίζεται ως 
κύκλος μαθημάτων ειδικής υποδομής και στοχεύει στη 
δημιουργία του απαιτούμενου θεωρητικού υπόβαθρου 
του σπουδαστή ώστε να είναι σε θέση να εμπεδώσει 
και να κατανοήσει σε βάθος τα μαθήματα ειδικότητας 
που θα ακολουθήσουν. Τα μαθήματα αυτά είναι κυρί¬ 
ως μαθήματα γενικής κατάρτισης σε θέματα όμως που 
εμπίπτουν στο περιεχόμενο σπουδών του Τμήματος. 

Ο τρίτος κύκλος μαθημάτων χαρακτηρίζεται ως κύ¬ 
κλος μαθημάτων ειδικότητας και στοχεύει στη δημι¬ 
ουργία των εξειδικευμένων γνώσεων που απαιτεί η 
αγορά εργασίας στους τομείς της πληροφορικής και 
των τηλεπικοινωνιών. 

Ο τέταρτος κύκλος μαθημάτων χαρακτηρίζεται ως 
κύκλος μαθημάτων διοίκησης οικονομίας νομοθεσίας 
και ανθρωπιστικών σπουδών (Δ.Ο.Ν.Α) και στοχεύει στο 
να δώσει στο σπουδαστή τα απαραίτητα εφόδια σε 
γενικότερα θέματα που όμως έχουν και αυτά μεγάλη 
σχέση με την επαγγελματική του σταδιοδρομία. 

Η Πτυχιακή Εργασία στοχεύει να δώσει στο σπουδα¬ 
στή την ευκαιρία να εμβαθύνει σε ένα ειδικό θέμα του 
ενδιαφέροντος του. Ειδικότερα, μέσα από την Πτυχι¬ 
ακή Εργασία, ο σπουδαστής πέρα από τις βαθύτερες 
γνώσεις που θα αποκτήσει στο συγκεκριμένο θέμα, θα 


εξασκηθεί σε τρόπους προσέγγισης δύσκολων προ¬ 
βλημάτων που θα συναντήσει στην αγορά εργασίας 
και η επίλυση των οποίων θα απαιτήσει ειδική έρευνα 
βιβλιογραφίας, ερευνητικές πρωτοβουλίες. 

Η Πρακτική Άσκηση που πραγματοποιείται στο τελευ¬ 
ταίο εξάμηνο των σπουδών στοχεύει στο να εξοικειώσει 
το σπουδαστή με το περιβάλλον εργασίας όπου θα 
αναζητήσει επαγγελματική αποκατάσταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθμ. 43257/Ε5 (5) 

Καθορισμός του Περιεχομένου Σπουδών Τμημάτων 
του Τ.Ε.Ι Θεσσαλονίκης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ. 1 του ν. 2916/2001 (Α' 114) «Διάρθρωση 
της ανώτατης εκπαίδευσης και ρύθμιση των θεμάτων 
του τεχνολογικού τομέα αυτής». 

β. Του άρθρ. 8 παρ. 5 του ν. 1404/1983 (Α' 173) όπως 
συμπληρώθηκε από το άρθρ. 1 παρ. 4 του ν. 2621/1998 
(Α' 136). 

γ. Του άρθρ. 25 παρ. 1 του ν. 1404/1983 (Α' 173) και 
του άρθρ. 5 παρ. 12 του ν. 2916/2001 (Α' 114), σε συνδυ¬ 
ασμό με τις διατάξεις του άρθρου 1 του ν. 3404/2005 
(Α' 260) «Ρύθμιση θεμάτων του Πανεπιστημιακού και 
Τεχνολογικού Τομέα της Ανώτατης Εκπαίδευσης και 
λοιπές διατάξεις». 

δ. Του άρθρ. 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98/Α'). 

2. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού. 

3. Την υπ’ αριθμ. 37876/ΣΤ5/26.4.2004 (Β' 608) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Τις εισηγήσεις των Συμβουλίων για τον καθορισμό 
του περιεχομένου σπουδών των παρακάτω Τμημάτων: 

α. Βιβλιοθηκονομίας και Συστημάτων Πληροφόρησης 
(αριθμ. πρακτ. 18/14.11.2005). 
β. Εμπορίας και Διαφήμισης (αριθμ. πρακτ. 1/22.1.2004). 
γ. Τουριστικών Επιχειρήσεων (αριθμ. πρακτ. 11/8.11.2005). 
δ. Βρεφονηπιοκομίας (αριθμ. πρακτ. 7/29.4.2004 Γ ενι¬ 
κής Συνέλευσης του Τ μήματος). 
ε. Ιατρικών Εργαστηρίων (αριθμ. πρακτ. 26/14.11.2005). 
στ. Αυτοματισμού (αριθμ. πρακτ. 11/19.10.2005). 
ζ. Πληροφορικής (αριθμ. πρακτ. 6/8.11.2005). 
η. Πολιτικών Έργων Υποδομής (αριθμ. πρακτ. 1/ 
21.1.2004). 

5. Τη γνωμοδότηση του Συμβουλίου Ανώτατης Τε¬ 
χνολογικής Εκπαίδευσης κατά τη δεύτερη (20.12.2005) 
συνεδρίασή του, καθορίζουμε: 

Το Περιεχόμενο Σπουδών των παρακάτω τμημάτων 
του Τ.Ε.Ι Θεσσαλονίκης ως εξής: 

1. Τμήμα Βιβλιοθηκονομίας και Συστημάτων Πληρο¬ 
φόρησης 

Οι σπουδές στο Τμήμα καλύπτουν το γνωστικό αντι¬ 
κείμενο της αναζήτησης, συλλογής, επεξεργασίας, ορ¬ 
γάνωσης, διαχείρισης και διάδοσης των πληροφοριών, 
καθώς και των μέσων καταγραφής της γνώσης, με έμ¬ 
φαση στην τεχνολογία της πληροφόρησης. Επίσης κα¬ 
λύπτουν μεθόδους διοίκησης οργανισμών και μονάδων 
υπηρεσιών πληροφόρησης τόσο στον ιδιωτικό όσο και 
στον δημόσιο τομέα. 

Το Τμήμα έχει ως αποστολή να προάγει την ανάπτυξη 
και τη μετάδοση των γνώσεων στη Βιβλιοθηκονομία 
και την Επιστήμη της Πληροφόρησης με τη διδασκαλία 
και την εφαρμοσμένη έρευνα και να παρέχει στους 
σπουδαστές τα απαραίτητα εφόδια που εξασφαλίζουν 
την άρτια κατάρτισή τους για την επιστημονική και 
επαγγελματική τους σταδιοδρομία και εξέλιξη. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονι¬ 
κές και τεχνολογικές γνώσεις και δεξιότητες, ώστε να 
μπορεί να δραστηριοποιηθεί επαγγελματικά σε όλους 
τους τομείς του γνωστικού αντικειμένου του Τμήματος 
είτε ως στέλεχος οργανισμών και μονάδων προσφοράς 
υπηρεσιών πληροφόρησης του ιδιωτικού και δημοσίου 
τομέα, είτε ως αυτοαπασχολούμενος. 

Σε όλα τα εξάμηνα σπουδών, εκτός του τελευταίου, οι 
σπουδές περιλαμβάνουν θεωρητική διδασκαλία, εργα¬ 
στηριακές ασκήσεις και εφαρμογές σε πραγματικές ή 
εικονικές καταστάσεις, εκπόνηση μελετών και εκπαιδευ¬ 
τικές επισκέψεις σε μονάδες υπηρεσιών πληροφόρησης 
του ιδιωτικού και δημόσιου τομέα.Έμφαση δίνεται στις 
περιπτωσιολογικές μελέτες και στη συλλογική εργασία. 
Στο προτελευταίο εξάμηνο σπουδών διεξάγεται σεμι¬ 
νάριο τελειόφοιτων. 

Στα πρώτα εξάμηνα σπουδών περιλαμβάνονται, με¬ 
ταξύ άλλων, μαθήματα γενικής υποδομής θετικών και 
θεωρητικών επιστημών, καθώς και διάφορα εισαγωγικά 
μαθήματα. 

Ακολουθούν μαθήματα ειδικής υποδομής-κορμού, τα 
οποία αποτελούν τη βάση της Επιστήμης της Βιβλιοθη¬ 
κονομίας. Στα προχωρημένα εξάμηνα διδάσκονται τα 
μαθήματα ειδικότητας που συνιστούν τη φύση και τον 
προορισμό του Τμήματος. 

Το τελευταίο εξάμηνο σπουδών περιλαμβάνει κυρίως 
την Πρακτική Άσκηση του σπουδαστή στο επάγγελμα 
και την εκπόνηση της Πτυχιακής Εργασίας, που εξασφα¬ 
λίζει την εμβάθυνση του τελειόφοιτου του Τμήματος 
σε ένα θέμα εφαρμοσμένης έρευνας ή που έχει άμεση 
σχέση με την ειδικότητα των σπουδών. 

2. Τμήμα Εμπορίας και Διαφήμισης 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της Επιστήμης του Μάρκετινγκ 
(εμπορία και διαφήμιση), καθώς και τις εφαρμογές της 
στον ιδιωτικό και δημόσιο τομέα. 

Αποστολή του Τμήματος είναι η εκπαίδευση των 
σπουδαστών στο γνωστικό αντικείμενο του Μάρκε¬ 
τινγκ (εμπορία και διαφήμιση). Ιδιαίτερη έμφαση δίνε¬ 
ται στις νέες πρωτοποριακές μεθόδους προβολής και 
προώθησης προϊόντων και υπηρεσιών με τη χρήση του 
διαδικτύου και την αξιοποίηση των νέων τεχνολογιών 
πληοοωοοικήο. επικοινωνιών και πολυμέσων. Κατ’ αυ- 

τόν τον τρόπο διασφαλίζεται η αποτελεσματική επι¬ 
στημονική και πρακτική κατάρτιση των σπουδαστών, 
ώστε να μπορούν να αντεπεξέλθουν στις προκλήσεις 
ενός χώρου τόσο δυναμικού και εξελισσομένου όσο το 
Μάρκετινγκ. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονικές 
και τεχνολογικές γνώσεις και δεξιότητες για να μπορεί 
να δραστηριοποιηθεί επαγγελματικά, είτε ως στέλεχος 
επιχειρήσεων οργανισμών και υπηρεσιών του ιδιωτικού 
και δημοσίου τομέα, είτε ως αυτοαπασχολούμενος. 

Σε όλα τα εξάμηνα των σπουδών εκτός του τελευταί¬ 
ου, οι σπουδές περιλαμβάνουν θεωρητική διδασκαλία, 
εργαστηριακές και φροντιστηριακές ασκήσεις, καθώς 
και ασκήσεις πράξης και εφαρμογές σε πραγματικές ή 
εικονικές καταστάσεις, εκπόνηση μελετών και εκπαι¬ 
δευτικές επισκέψεις σε χώρους παραγωγής αγαθών 
και παροχής υπηρεσιών, εταιρίες μελετών και ιδρύματα 
έρευνας.Έμφαση δίνεται σε περιπτωσιολογικές μελέτες 
και στη συλλογική εργασία. Στο προτελευταίο εξάμηνο 
σπουδών διεξάγεται σεμινάριο τελειόφοιτων. 

Στα πρώτα εξάμηνα σπουδών περιλαμβάνονται, με¬ 
ταξύ άλλων, μαθήματα γενικής υποδομής θετικών και 
θεωρητικών επιστημών, καθώς και διάφορα εισαγωγικά 
μαθήματα. 

Ακολουθούν μαθήματα ειδικής υποδομής-κορμού, τα 
οποία αποτελούν τη βάση της Επιστήμης του Μάρ¬ 
κετινγκ. Στα προχωρημένα εξάμηνα διδάσκονται τα 
μαθήματα ειδικότητας που συνιστούν τη φύση και τον 
προορισμό του Τμήματος. 

Το τελευταίο εξάμηνο σπουδών περιλαμβάνει κυρίως 
την Πρακτική Άσκηση του σπουδαστή στο επάγγελμα 
και την εκπόνηση της Πτυχιακής Εργασίας, που εξασφα¬ 
λίζει την εμβάθυνση του τελειόφοιτου του Τμήματος 
σε ένα θέμα εφαρμοσμένης έρευνας ή που έχει άμεση 
σχέση με την ειδικότητα των σπουδών. 

3. Τμήμα Τουριστικών Επιχειρήσεων 

Το περιεχόμενο σπουδών του Τμήματος συμπεριλαμ¬ 
βάνει: 

- Τη διοίκηση όλων των λειτουργικών και παραγωγι¬ 
κών τομέων των Τουριστικών Επιχειρήσεων. 

- Τις λειτουργίες διοίκησης των τουριστικών τομέων 
ή υπηρεσιών των ιδιωτικών και δημοσίων φορέων και 
οργανισμών του κλάδου. 

- Τη διοίκηση των τουριστικών τομέων ή υπηρεσιών 
των ιδιωτικών και δημοσίων επιχειρήσεων που, πέρα 
των άλλων κλάδων, δραστηριοποιούνται και στον του¬ 
ρισμό (αεροπορικές εταιρείες, ναυτιλιακές, σιδηροδρο¬ 
μικές, συνεδριακά κέντρα, εταιρείες τροφοδοσίας και 
εκδηλώσεων). 

- Τη στελέχωση ιδιωτικών και δημοσίων φορέων που 
σχετίζονται με τον τουριστικό σχεδίασμά και την ανά¬ 
πτυξη. 

Εξάλλου το περιεχόμενο σπουδών του Τμήματος ορο- 
θετείται γνωστικά στην εφαρμογή των εξειδικευμένων 
επιστημονικών κλάδων του τουρισμού αναφορικά με 
τον προγραμματισμό, υλοποίηση και έλεγχο του κρατι¬ 
κού παρεμβατισμού στον τουρισμό και τις τουριστικές 
επιχειρήσεις. 

Το Τμήμα έχει ως αποστολή να προάγει τη μετά¬ 
δοση των τεχνολογικών και επιστημονικών γνώσεων 
μέσω της θεωρητικής και εργαστηριακής διδασκαλίας 
καθώς και την ανάπτυξη αυτών των γνώσεων μέσω 

της εφαρμοσμένης έρευνας, ώστε να παρέχει στους 
σπουδαστές και τις σπουδάστριές του, τα απαραίτητα 
εφόδια για την επιστημονική και επαγγελματική του 
σταδιοδρομία. 

Με την ολοκλήρωση των σπουδών τους οι πτυχιούχοι 
αποκτούν τις απαραίτητες επιστημονικές και τεχνολογι¬ 
κές γνώσεις καθώς και ικανότητες και δεξιότητες, ώστε 
να δραστηριοποιούνται επαγγελματικά σε όλους τους 
τομείς του γνωστικού αντικειμένου του Τμήματος, είτε 
ως διοικητικά στελέχη ιδιωτικών και δημοσίων επιχει¬ 
ρήσεων, είτε ως αυτοαπασχολούμενοι. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πράξης, 
εργαστηριακές ασκήσεις, σεμινάρια και επισκέψεις σε 
τουριστικές επιχειρήσεις. 

Στο πρόγραμμα σπουδών του Τμήματος συμπεριλαμ- 
βάνονταί: 

Μαθήματα γενικής υποδομής από τις οικονομικές, κοι¬ 
νωνικές και φυσικές επιστήμες, όπως μακροοικονομική, 
μικροοικονομική, λογιστική, εμπορικό και εργατικό δί¬ 
καιο, η στατιστική και τα οικονομικά μαθηματικά. 

Μαθήματα ειδικής υποδομής που παρέχουν βασικές 
γνώσεις σχετικές με το αντικείμενο του τουρισμού και 
των τουριστικών επιχειρήσεων, όπως εισαγωγή στον 
τουρισμό, τουριστική οικονομία, τουριστικό δίκαιο, του¬ 
ριστική ψυχολογία, διοίκηση προσωπικού τουριστικών 
επιχειρήσεων, επιχειρησιακές επικοινωνίες τουριστικών 
μονάδων, ξενοδοχειακές εφαρμογές με Η/Υ. 

Μαθήματα ειδικότητας που προσφέρουν τις απαραί¬ 
τητες γνώσεις για την πρακτική αξιοποίηση των δε¬ 
δομένων της διοικητικής επιστήμης στις τουριστικές 
επιχειρήσεις, όπως διοίκηση τουριστικών επιχειρήσεων, 
ξενοδοχειακό μάρκετινγκ, τουριστικό μάρκετινγκ, υπη¬ 
ρεσία υποδοχής, υπηρεσία ορόφων, τεχνική εστιατορί¬ 
ου, επικοινωνιακή πολιτική τουριστικών επιχειρήσεων, 
τήρηση λογαριασμών πελατών, συστήματα κρατήσεων 
με Η/Υ, τιμολόγηση και έλεγχος επισιτιστικών επιχει¬ 
ρήσεων. 

Μαθήματα επιλογής γενικής και κυρίως, ειδικής υπο¬ 
δομής όπως τουριστική πολιτική, τουριστική κοινωνιο- 
λογία, τουριστική ανάπτυξη, έρευνα τουριστικής αγοράς, 
τουριστική διαφήμιση και δημόσιες σχέσεις, οργάνωση 
συνεδρίων, προγραμματισμός ταξιδιών, ψυχαγωγία και 
άθληση πελατών τα οποία είναι απαραίτητα για τη δι¬ 
οίκηση και το μάρκετινγκ των τουριστικών επιχειρήσεων 
και οργανισμών, όσο και την ανάπτυξη του τουριστικού 
κλάδου. 

Τα μαθήματα της ειδικής υποδομής και τα μαθήματα 
της ειδικότητας μπορούν να ταξινομηθούν σε εκείνα 
που αφορούν: 

- Τις ξενοδοχειακές επιχειρήσεις και τις άλλες μονά¬ 
δες διαμονής και διατροφής. 

- Τα ταξιδιωτικά γραφεία (γενικού και εσωτερικού 
τουρισμού). 

- Στον τουριστικό κλάδο. 

Το τελευταίο εξάμηνο περιλαμβάνει την Πρακτική 
Άσκηση των σπουδαστών/τριών στο επάγγελμα και την 
εκπόνηση Πτυχιακής Εργασίας. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα επί¬ 
καιρο θέμα εφαρμοσμένης έρευνας ή σε αντικείμενο 
που έχει άμεση σχέση με την ειδικότητα των σπουδών 
του. 


Η Πρακτική Άσκηση στο αντικείμενο είναι καθοδη¬ 
γούμενη και αξιολογούμενη και πραγματοποιείται σε 
επιχειρήσεις, υπηρεσίες, και άλλους συνεργαζόμενους 
φορείς που σχετίζονται με το γνωστικό αντικείμενο 
του Τμήματος. 

4. Τμήμα Βρεφονηπιοκομίας 

Το περιεχόμενο σπουδών του Τμήματος καλύπτει το 
γνωστικό αντικείμενο της αγωγής και φροντίδας βρε¬ 
φών και παιδιών προσχολικής ηλικίας (από τη γέννηση 
μέχρι την ηλικία έναρξης της υποχρεωτικής εκπαίδευ¬ 
σης) και παράλληλα εστιάζει και στην επαφή με και 
στήριξη της οικογένειάς τους. 

Ειδικότερα στα πλαίσια του συγκεκριμένου περιεχο¬ 
μένου σπουδών η παρεχόμενη εκπαίδευση: 

(α) ερευνά και αναπτύσσει όλες τις δυναμικές οι οποί¬ 
ες καθοδηγούν το σχεδίασμά και την μεθοδολογική 
εφαρμογή κατάλληλων-αναπτυξιακά-πρακτικών σε όλα 
τα περιβάλλοντα όπου παρέχονται υπηρεσίες προσχο¬ 
λικής αγωγής και σε κατάλληλα επίπεδα της εκπαιδευ¬ 
τικής διαδικασίας ενώ παράλληλα, 

(β) δίνει έμφαση στην ανάγκη να λαμβάνεται υπόψη 
η ανάπτυξη και η πολιτισμική μοναδικότητα του κάθε 
παιδιού έτσι ώστε οι πτυχιούχοι του Τμήματος να είναι 
σε θέση να ανταποκρίνονται στα δεδομένα ενός συνε¬ 
χώς μεταβαλλόμενου περιβάλλοντος λόγω των διαρκών 
αλλαγών στον τρόπο ζωής και των σύγχρονων κοινω¬ 
νικών απαιτήσεων. 

Αποστολή του Τμήματος είναι να προάγει τη δημιουρ¬ 
γία, ανάπτυξη και μετάδοση των γνώσεων στις επιστή¬ 
μες της προσχολικής αγωγής και φροντίδας βρεφών 
και παιδιών προσχολικής ηλικίας με τη διδασκαλία και 
την εφαρμοσμένη έρευνα. 

Επίσης, συνδυάζοντας αρμονικά τη θεωρία με την 
πράξη και την εκπαιδευτική τεχνολογία, στοχεύει στη 
δημιουργία παιδαγωγών οι οποίοι θα διαθέτουν όλες 
εκείνες τις απαραίτητες επιστημονικές γνώσεις και δε¬ 
ξιότητες οι οποίες αποτελούν την απαραίτητη υποδομή 
για την επιστημονική τους ταυτότητα και την άρτια 
επαγγελματική τους κατάρτιση σε όλα τα επίπεδα και 
τις μορφές της σταδιοδρομίας τους (να μπορούν, από 
τη μια, να ανταποκρίνονται με αποτελεσματικότητα στις 
ανάγκες των παιδιών που θα κληθούν να φροντίσουν και 
να εκπαιδεύσουν, καθώς και στις ανάγκες των οικογε¬ 
νειών τους και από την άλλη, να λαμβάνουν αποφάσεις 
και να αναλαμβάνουν ηγετικές θέσεις στο χώρο της 
προσχολικής αγωγής). 

Οι πτυχιούχοι του Τμήματος κατέχουν τις απαραί¬ 
τητες επιστημονικές γνώσεις και δεξιότητες, στη δι¬ 
δασκαλία και εφαρμογή μεθόδων που τους δίνουν τη 
δυνατότητα να ασχολούνται, είτε αυτοδύναμα είτε σε 
συνεργασία με άλλους επιστήμονες. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πράξης, 
εργαστηριακές ασκήσεις, σεμινάρια και επισκέψεις σε 
χώρους παραγωγής. 

Στο πρόγραμμα σπουδών του Τμήματος συμπεριλαμ- 
βάνονται μαθήματα γενικής υποδομής όπως, Εισαγωγή 
στις Επιστήμες της Αγωγής, Εισαγωγή στην Ψυχολογία, 
Στατιστική. Μαθήματα ειδικής υποδομής όπως, Σύγχρο¬ 
νες Τάσεις προσχολικής Αγωγής, Συγκριτική Παιδα¬ 
γωγική, Κλινική Ψυχολογία, Κοινωνική Ψυχολογία και 
μαθήματα ειδικότητας όπως Εικαστικά I, Εικαστικά II, 

Μουσικοπαιδαγωγική I, Μουσικοπαιδαγωγική II, Βρεφο- 
νηπιοκομία Παιδική Λογοτεχνία. 

Στην κατηγορία των γνωστικών αντικειμένων Δ.Ο.Ν.Α 
εντάσσονται τα αντικείμενα της διοίκησης, οικονομίας, 
νομοθεσίας που είναι βασικά για την οργάνωση και 
διοίκηση επιχειρήσεων, εργαστηρίων και υπηρεσιών 
σχετικών με την ειδικότητα, αλλά και αντικείμενα αν¬ 
θρωπιστικών σπουδών είτε της ειδικότητας, όπως είναι 
η Διαπολιτισμική Αγωγή ή του ευρύτερου γνωστικού πε¬ 
δίου, όπως: Στοιχεία Δικαίου και Νομοθεσίας I, Στοιχεία 
Οικονομίας και Διαχείρισης Βρεφονηπιακών Σταθμών, 
Οργάνωση και Διοίκηση Παιδικών Σταθμών, Στοιχεία 
Δικαίου και Νομοθεσίας II και Κοινωνική Πρόνοια I. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, κατά τη διάρκεια του οποίου μπο¬ 
ρεί να πραγματοποιείται και η Πρακτική Ασκηση στο 
επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του τελειόφοιτου του Τμήματος σε ένα 
σοβαρό επίκαιρο θέμα εφαρμοσμένης έρευνας ή σε 
αντικείμενο που έχει άμεση σχέση με την ειδικότητα 
των σπουδών. 

Η Πρακτική Άσκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
επιχειρήσεις, υπηρεσίες, και άλλους συνεργαζόμενους 
φορείς, που σχετίζονται με το γνωστικό αντικείμενο 
του Τμήματος. 

5. Τμήμα Ιατρικών Εργαστηρίων 

Το περιεχόμενο σπουδών του Τμήματος καλύπτει 
το γνωστικό αντικείμενο των ιατρικών εργαστηριακών 
δοκιμασιών στους ιστούς, στα υγρά και στις εκκρίσεις 
του σώματος του ανθρώπου (αίμα, ούρα, εγκεφαλονω¬ 
τιαίο υγρό, ορμόνες) όπως αυτές εφαρμόζονται στους 
ιατρικούς τομείς της Μικροβιολογίας, Ιολογίας, Αιμα¬ 
τολογίας, Αιμοδοσίας (Τράπεζας Αίματος), Ανοσολογί¬ 
ας, Ιστοσυμβατότητας, Κλινικής Χημείας, Παθολογικής 
Ανατομικής, Ογκολογίας, Κυτταρολογίας, Ενδοκρινολο¬ 
γίας, Τοξικολογίας, Γενετικής, Μοριακής Βιοτεχνολογίας, 
Πυρηνικής Ιατρικής, Ιατροδικαστικής και Βιοηθικής με 
βάση την κατασκευή και λειτουργία του οργανισμού 
του ανθρώπου. 

Το Τμήμα έχει ως αποστολή να προάγει την ανάπτυξη 
και τη μετάδοση των γνώσεων στην τεχνολογία και 
στην επιστήμη με τη διδασκαλία και την εφαρμοσμένη 
έρευνα και να παρέχει στους σπουδαστές τα απαραίτη¬ 
τα εφόδια που εξασφαλίζουν την άρτια κατάρτιση τους 
για την επιστημονική και επαγγελματική τους σταδιο¬ 
δρομία και εξέλιξη. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις και ικανότητες, ώστε να δρα¬ 
στηριοποιούνται σε όλους τους τομείς του γνωστικού 
αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστηριακές 
ασκήσεις, εκπαιδευτικές επισκέψεις σε νοσοκομειακούς 
χώρους, εκπόνηση εργασιών με έμφαση στη μελέτη 
περιπτώσεων των μαθημάτων ειδικότητας.Έμφαση δί¬ 
δεται στη μελέτη περιπτώσεων και στη συμμετοχική 
εργασία. 

Στα πρώτα εξάμηνα σπουδών περιλαμβάνονται, με¬ 
ταξύ άλλων, μαθήματα γενικής υποδομής θετικών και 
βιολογικών επιστημών όπως Φυσική, Χημεία, Πληροφο¬ 


ρική. Ακολουθούν μαθήματα ειδικής υποδομής, όπως 
Βιολογία, Βιοχημεία Αιμοληψία. Στα προχωρημένα εξά¬ 
μηνα σπουδών διδάσκονται μαθήματα ειδικότητας όπως 
Ιατρική Μικροβιολογία, Αιματολογία, Κλινική Χημεία, 
Ανοσολογία, Ιολογία, Παθολογική Ανατομική. 

Τέλος, ιδιαίτερη κατηγορία μαθημάτων αποτελούν 
τα γνωστικά αντικείμενα διοίκησης και νομοθεσίας, τα 
οποία είναι απαραίτητα για την οργάνωση και τη διοί¬ 
κηση εργαστηρίων που σχετίζονται με την ειδικότητα, 
όπως είναι η Ψυχολογία, καθώς και τα γνωστικά αντι¬ 
κείμενα ανθρωπιστικών σπουδών, όπως είναι η Δεοντο¬ 
λογία Επαγγέλματος. 

Το τελευταίο εξάμηνο σπουδών περιλαμβάνει την 
Πρακτική Άσκηση στο επάγγελμα και την εκπόνηση 
της Πτυχιακής Εργασίας. Η Πρακτική Άσκηση στο τε¬ 
λευταίο εξάμηνο σπουδών γίνεται σε εργαστηριακούς 
χώρους σε όλα τα αντικείμενα εξειδίκευσης με σκοπό 
την εμπέδωση των γνώσεων. Η εκπόνηση της Πτυχιακής 
Εργασίας εξασφαλίζει την εμβάθυνση του τελειόφοιτου 
του Τμήματος σε ένα σοβαρό επίκαιρο θέμα εφαρμο¬ 
σμένης έρευνας ή αντικείμενο που έχει άμεση σχέση 
με την ειδικότητα των σπουδών. 

6. Τμήμα Αυτοματισμού 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο των συστημάτων αυτομάτου ελέγ¬ 
χου στις γενικές του αρχές λειτουργίας, αλλά και στα 
πλαίσια των πάσης φύσεως συστημάτων που απαντούν 
σε όλους τους επιστημονικούς κλάδους, όπως σε συστή¬ 
ματα ηλεκτρικά, ηλεκτρονικά, υδραυλικά, πνευματικά, 
μηχανολογικά, χημικά, βιολογικά. 

Το Τμήμα έχει ως αποστολή την εκπαίδευση πτυ- 
χιούχων με εμπεριστατωμένη κατάρτιση στο γνωστι¬ 
κό αντικείμενο του αυτομάτου ελέγχου. Ταυτόχρονα 
σκοπεύει στην καλλιέργεια ατόμων με υψηλό επίπεδο 
γενικότερων τεχνικών γνώσεων και δημιουργικής προ¬ 
σωπικότητας. 

Με την ολοκλήρωση των σπουδών του, ο πτυχιούχος 
του Τμήματος διαθέτει τις κατάλληλες επιστημονικές 
και τεχνικές γνώσεις, καθώς και τις πρακτικές δεξιό¬ 
τητες εφαρμογής των γνώσεων αυτών, σε συστήματα 
αυτοματισμού, σε τομείς βιομηχανικούς, αγροτικούς ή 
και υπηρεσιών (αυτοματισμούς γραφείου). 

Το πρόγραμμα σπουδών του Τμήματος περιλαμβάνει: 

Βασικά μαθήματα, όπως Μαθηματικά, Φυσική, Τε¬ 
χνική Σχεδίαση, Ηλεκτροτεχνία, Προγραμματισμό Η/Υ, 
Ηλεκτρονικά, Φυσικοχημικές διεργασίες, Βιομηχανική 
Υγιεινή και Προστασία του Περιβάλλοντος. 

Μαθήματα τεχνικής υποδομής, όπως Ηλεκτρικές Μη¬ 
χανές, Ψηφιακά Κυκλώματα, Μικροϋπολογιστές, Δίκτυα 
Η/Υ, Ηλεκτρονικά Ισχύος, Γ ενική Μηχανολογία, Μετρολο¬ 
γία, Ψηφιακή Επεξεργασία Σήματος, ΟΑϋ/ΟΑΜ/ΟΑΕ. 

Μαθήματα ειδικότητος, όπως Συστήματα Αυτομάτου 
Ελέγχου (ΣΑΕ), διάρκειας τριών (3) εξαμήνων, Ψηφιακά 
ΣΑΕ, Υδραυλικά - Πνευματικά ΣΑΕ, Έλεγχος Κίνησης, 
Ρομποτική και Πλασματική Πραγματικότητα, Ειδικά Κε¬ 
φάλαια ΣΑΕ, Σχεδίαση - Κατασκευή ΣΑΕ, Ελεγκτές, Ερ- 
γαλειομηχανές ΟΝΟ,Έλεγχος Παραγωγικών Διεργασιών 
και Ευφυής Έλεγχος. 

Οι σπουδές ολοκληρώνονται με την εκπόνηση Πτυ¬ 
χιακής Εργασίας και Πρακτικής Ασκησης σε χώρους 
επαγγελματικής απασχόλησης. 

Η Πτυχιακή Εργασία αποσκοπεί να δώσει στο σπου¬ 
δαστή την δυνατότητα να αποδείξει ότι έχει αποκτήσει 

κατά τη διάρκεια των σπουδών του την ικανότητα να 
αυτενεργεί, να ερευνά, να συνθέτει τις απόψεις του 
και τις γνώσεις του και να μπορεί να τις παρουσιάσει 
πειστικά και τεκμηριωμένα. 

Η Πρακτική Άσκηση έχει σκοπό την απόκτηση πραγ¬ 
ματικής εμπειρίας σε χώρους δουλειάς, όπως παραγω¬ 
γικές μονάδες του βιομηχανικού τομέα ή γραφεία του 
τριτογενούς τομέα. Η επιλογή του χώρου Πρακτικής 
Άσκησης γίνεται κατά τρόπο που να μεγιστοποιεί την 
εμπέδωση των διδακτικών γνώσεων και την περαιτέρω 
ανάπτυξη της ικανότητας αναζήτησης λύσεων, ανάλη¬ 
ψης πρωτοβουλιών και συλλογικής εργασίας. 

7. Τμήμα Πληροφορικής 

Για την επίτευξη των σκοπών του το Τμήμα σύμφωνα 
με τις απαιτήσεις της επιστήμης και της τεχνολογία, 
ανανεώνει, προσαρμόζει και διευρύνει το πρόγραμμα 
σπουδών του, το οποίο στηρίζεται θεματικώς στους 
ακόλουθους άξονες: 

- Επιστήμη των Υπολογιστών, με έμφαση στις θεωρητι¬ 
κές και αλγοριθμικές αρχές του υπολογισμού, στον προ¬ 
γραμματισμό, και στην διαχείριση της πληροφορίας. 

- Τεχνολογίες του λογισμικού, των Υπολογιστών και 
των Επικοινωνιών, με έμφαση στην ανάλυση, στον σχε¬ 
δίασμά και στην υλοποίηση συστημάτων λογισμικού και 
στον σχεδίασμά, στην υλοποίηση και στην υποστήριξη 
δικτύων και υπολογιστικών συστημάτων, με κύριο στόχο 
την επιτυχή ανάπτυξη και λειτουργία των σύγχρονων 
πληροφοριακών περιβαλλόντων (υποδομές, επικοινωνι- 
ακές υπηρεσίες, διαδικτυακές εφαρμογές πολυμέσων, 
εφαρμογές περιεχομένου, υπηρεσίες προστιθέμενης 
αξίας). 

- Πληροφοριακά Συστήματα, με έμφαση στην ανά¬ 
λυση απαιτήσεων, καθώς και στο σχεδίασμά και στην 
υλοποίηση συστημάτων, με στόχο την υποστήριξη των 
διαδικασιών διαχείρισης της πληροφορίας και διοίκησης 
σε όλα τα επίπεδα ενός οργανισμού/επιχείρησης. 

Αποστολή του Τμήματος είναι η παροχή υψηλού επι¬ 
πέδου τεχνολογικής παιδείας, η οποία κατατείνει στη 
δημιουργία επιστημόνων με υψηλού επιπέδου γνώσεις, 
δεξιότητες και εμπειρίες στις Τεχνολογίες της Πληρο¬ 
φορικής και των Επικοινωνιών. 

Ο πτυχιούχος του Τμήματος γνωρίζει την επιστημονι¬ 
κή μεθοδολογία, έχει αναπτύξει τεχνικές ικανότητες και 
δεξιότητες, έχει αποκομίσει εμπειρίες από την επαγγελ¬ 
ματική πρακτική και είναι σε θέση να δραστηριοποιηθεί 
επαγγελματικά, υποστηρίζοντας επιτυχώς την αξιοποίη¬ 
ση των τεχνολογιών της Πληροφορικής και των Επικοι¬ 
νωνιών σε όλους τους τομείς εφαρμογής τους, είτε ως 
αυτοαπασχολούμενος, είτε ως στέλεχος επιχείρησης ή 
οργανισμού του δημόσιου και ιδιωτικού τομέα. 

Το πρόγραμμα σπουδών του Τμήματος περιλαμβάνει 
τη διδασκαλία των επιστημονικών και τεχνολογικών 
ενοτήτων σε μαθήματα γενικής υποδομής, μαθήματα 
ειδικής υποδομής, μαθήματα ειδικότητας και μαθήματα 
διοίκησης, οικονομίας, νομοθεσίας και ανθρωπιστικών 
σπουδών. Τα βασικά γνωστικά αντικείμενα του προ¬ 
γράμματος σπουδών, μεταξύ άλλων, περιλαμβάνουν: 

- Αλγόριθμους και Δομές Δεδομένων. 

- Γλώσσες και Μεθοδολογίες Προγραμματισμού. 

- Συστήματα Βάσεων Δεδομένων και Συστήματα βα¬ 
σισμένα στη Γνώση. 

- Λειτουργικά Συστήματα. 

- Πληροφοριακά Συστήματα και Εφαρμογές. 


- Τεχνολογία (Μηχανική) Λογισμικού. 

- Τεχνολογία Υπολογιστικών Συστημάτων και Δικτύων. 

- Τεχνητή Νοημοσύνη. 

- Τ εχνολογία Πολυμέσων. 

- Τηλεπικοινωνιακά Συστήματα. 

- Αλληλεπίδραση Ανθρώπου-Υπολογιστή. 

- Παράλληλο και Κατανεμημένο Υπολογισμό. 

- Ηλεκτρονικό Επιχειρείν (θ-όυείηβεε, θ-οοπιπιοΐΌθ, 
κ.λπ.). 

- Εκπαιδευτική Τεχνολογία και Διδακτική της Πλη¬ 
ροφορικής. 

Το τελευταίο εξάμηνο περιλαμβάνει την εκπλήρωση 
της Πρακτικής Ασκησης και την εκπόνηση της Πτυχι¬ 
ακής Εργασίας. 

Η Πρακτική Ασκηση εκπονείται σε επιλεγμένους φο¬ 
ρείς του δημοσίου και του ιδιωτικού τομέα. Παρέχεται 
η δυνατότητα στους σπουδαστές να εργαστούν σε 
πραγματικό επαγγελματικό περιβάλλον, συμμετέχοντας 
σε ομάδες εργασίας υπό επαγγελματική καθοδήγηση 
στελεχών των φορέων υποδοχής τους. 

Η Πτυχιακή Εργασία έχει μελετητικό, αναπτυξιακό ή 
εφαρμοσμένο ερευνητικό χαρακτήρα και εκπονείται 
από κάθε σπουδαστή, είτε ατομικά, είτε στα πλαίσια 
ολιγομελούς ομάδας. 

8. Τμήμα Πολιτικών Έργων Υποδομής 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της εφαρμογής των τεχνικών επι¬ 
στημών στη μελέτη, επίβλεψη και κατασκευή τεχνικών 
έργων υποδομής. 

Το Τ μήμα έχει ως αποστολή την κατάρτιση σπουδα¬ 
στών μέσα από τη μετάδοση του κατάλληλου τεχνο¬ 
λογικού υπόβαθρου και απόκτηση εμπειρίας πάνω στις 
εφαρμογές της ειδικότητας. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες εξειδικευμένες 
επιστημονικές, τεχνικές γνώσεις και ικανότητες ώστε 
να δραστηριοποιούνται επαγγελματικά και να απασχο¬ 
λούνται αυτοδύναμα είτε σε συνεργασία με άλλους 
επιστήμονες, στον ιδιωτικό και δημόσιο τομέα με τη 
μελέτη, έρευνα και εφαρμογή της τεχνολογίας πάνω 
σε σύγχρονους και ειδικούς τομείς έργων και εργασιών 
της ειδικότητάς τους. 

Κατά τη διάρκεια των πρώτων εξαμήνων διδάσκο¬ 
νται: 

- Μαθήματα γενικής υποδομής όπως Μαθηματικά, Φυ¬ 
σική, Χημική Τεχνολογία, Τεχνολογία Υλικών, Στατική. 

- Μαθήματα ειδικής υποδομής όπως Αντοχή Υλικών, 
Εδαφομηχανική, Υδραυλική, Οδοποιία. 

- Μαθήματα ειδικότητας όπως σχεδιασμός και κατα¬ 
σκευή τεχνικών έργων οδοποιίας, υδρεύσεων, αποχετεύ¬ 
σεων και καθαρισμού λυμάτων, αρδεύσεων, σηράγγων, 
διευθετήσεων ποταμών, υδροδυναμικών. 

- Μαθήματα διοίκησης, οικονομίας και νομοθεσίας 
όπως Ασφάλεια Εργασίας, Τεχνικοοικονομική Ανάλυση 
Τ.Ε, Τεχνική Νομοθεσία. 

Επίσης το Τμήμα παρέχει και πρόσθετη διδασκαλία 
προαιρετικών μαθημάτων, που αφορούν κυρίως εφαρ¬ 
μογές των Ηλεκτρονικών Υπολογιστών στην διδασκα¬ 
λία των μαθημάτων όπως Σχεδίαση με Η/Υ (ΑυΙοΟΑϋ), 
τοπογραφία με Η/Υ, οδοποιία με Η/Υ. 

Το τελευταίο εξάμηνο σπουδών περιλαμβάνει Πρακτι¬ 
κή Άσκηση στο επάγγελμα καθώς και εκπόνηση Πτυ¬ 
χιακής Εργασίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η Πρακτική Ασκηση είναι εποπτευόμενη, καθοδηγού¬ 
μενη, αξιολογούμενη και υλοποιείται σε χώρους ερ¬ 
γασίας, όπου γίνεται πρακτική εφαρμογή των γνώσε¬ 
ων που αποκτήθηκαν κατά τα προηγούμενα εξάμηνα 
σπουδών. 

Η Πτυχιακή Εργασία πριν από τη λήψη του πτυχίου 
δίνει τη δυνατότητα στον σπουδαστή να αποκτήσει 
την εμπειρία μελέτης σε βάθος ενός αντικειμένου της 
ειδικότητας με πειραματική ή αναλυτική εργασία και με 


κατάλληλη βιβλιογραφική επισκόπηση να αναδείξει τις 
προσωπικές συνθετικές του ικανότητες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάΐου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 

